Lloyd Vower

**Lloyd Ùisdean Vower** (ca. 1065, A.Æ. – 30. august 1143, A.Æ.) var en avalonsk greve av Kastor, og fetteren til den slue Theodora Vower og slektning av hoffdame Josephine Vower. Han var elskeren til prins Selwyn Llywelyn, og var i en konstant konflikt med hans kone Nora.

Født og oppvokst i Nieu Badenwear, var Lloyds foreldre ukjente for adelen. Han og kusinen var langt fra de rikeste familiene som sirklet rundt kongehuset; mens hun prøvde å holde datteren sin skikkelig og anstendig, sørget Lloyd for å holde prins Selwyn tilfreds. Kusinen hans utviklet imidlertid en svært kontrollerende natur mot familiemedlemmene, og Theodora måtte hele tiden sørge for at han ikke kom i veien for Nora – da hun fort kunne hviske et par ord hos dronningen og få dem satt på porten.

Lloyd var fullstendig klar over en romanse som vokste mellom Josephine og en stallgutt; stallgutten var endog én av Lloyds egne elskere hvis ikke prins Selwyn var tilstede. Da det derfor ble kjent at Josephine hadde kopulert med stallgutten, ble Theodora rasende og fikk sendt datteren i kloster for to år. Lloyd selv nedlot seg til å fjerne den lille bråkmakeren av en stallgutt fra tjeneste, og fikk ham kastet i arresten; han satte stallgutten sammen med en annen tjener Lloyd favoriserte, før han varslet ordensmarskalken. Mens stallgutten – som forklarte at han var blitt overfalt av tjeneren – ble arrestert og fikk en prest til seg for å vende om sine lyster, ble tjeneren satt i arrest og myrdet om natten.

Senere arrangerte kusinen hans splittelsen mellom prinsesse Pauline og baronett Gaws, bare for å miste kronprinsens gunst – noe hun hadde satt av til Josephine – til markise Prudence. Dette sendte kusinen inn i en periode med depresjon, en tid hvor dronning Eleonora gjennomskuet Theodoras sanne intensjoner. Hun hadde dessuten fått nevøen sin til å gjøre litt graving i Lloyd og Theodoras opphav og deres inntekter: de var lutfattige, og dronningen kunne ikke forstå hvordan de hadde bein i nesen nok til å våge å bli hos kongefamilien lenger. Dronningen lot Josephine bli igjen hos hoffet; men hun sørget for at Lloyd ble sendt til en munkeordenen, og kusinen hans ble plassert hos noen nonner.

Lloyd endte sine dager som en plaget sjel i en munkeorden, kastrert, ribbet for tittel, land og ære. Da han døde, gikk setet som greve av Kostar til hans slektning Josephine.

## ***Trivia***

1. *Lloyd* kommer fra et etternavn som er avledet av det walisiske *llwyd*"grå".
2. *Ùisdean* er den skotskgæliske formen av *Eysteinn*, sammensatt av elementene *ey* "øy" eller "lykke, flaks" og *steinn* "stein". Sammensatt med de to siste elementene, kan det oversettes til "lykkestein".
3. *Vower* er avledet av det engelske ordet *vow* "love, avlegge løfte om, sverge (på), love dyrt og hellig".
4. Ettersom Lloyd satte opp tjeneren og stallgutten med den hensikt å fjerne den første, kan han regnes som påvirkningskraften som førte til den andres død: han ønsket kanskje ikke at døden skulle inntreffe, men det ble gjort med overlegg. Han kan derfor regnes som en forbryter
	* Som en mann som trengte seg inn i ekteskapet i en kultur hvor polygami var lite akseptert, kan han regnes som en religiøs forbryter.